CELEX: 32013D0050
Language: lv
Date: 2013-01-22 00:00:00
Title: 2013/50/ES: Komisijas Īstenošanas lēmums ( 2013. gada 22. janvāris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj plašāk lietot Spānijas salvijas jeb chia ( Salvia hispanica ) sēklas kā jaunu pārtikas produktu sastāvdaļu (izziņots ar dokumenta numuru C(2013) 123)

24.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 21/34
            
         
      KOMISIJAS ĪSTENOŠANAS LĒMUMS
   
   (2013. gada 22. janvāris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj plašāk lietot Spānijas salvijas jeb chia (Salvia hispanica) sēklas kā jaunu pārtikas produktu sastāvdaļu
   (izziņots ar dokumenta numuru C(2013) 123)
   (Autentisks ir tikai teksts angļu valodā)
   (2013/50/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Ar Komisijas Lēmumu 2009/827/EK (2) atbilstīgi Regulai (EK) Nr. 258/97 atļāva laist tirgū Spānijas salvijas jeb chia (Salvia hispanica) sēklas kā jaunu pārtikas produktu sastāvdaļu lietošanai maizes izstrādājumos ar Spānijas salvijas jeb chia (Salvia hispanica) sēklu maksimālo saturu 5 %.
            
         
               (2)
            
            
               Uzņēmums The Chia Company2011. gada 14. aprīlī Apvienotās Karalistes kompetentajām iestādēm iesniedza lūgumu atļaut plašāk lietot tirgū Spānijas salvijas jeb chia sēklas kā jaunu pārtikas produktu sastāvdaļu. Konkrēti uzņēmums lūdza atļauju atsevišķās pārtikas produktu kategorijās lietot līdz pat 10 % Spānijas salvijas jeb chia sēklu un tirgot fasētas Spānijas salvijas jeb chia sēklas, iesakot dienas devu līdz 15 g.
            
         
               (3)
            
            
               Apvienotās Karalistes kompetentā pārtikas produktu novērtējuma iestāde 2012. gada 16. martā sniedza sākotnējo novērtējuma ziņojumu. Minētajā ziņojumā tā secināja, ka Spānijas salvijas jeb chia sēklu plašāks lietojums ierosinātajās pārtikas kategorijās atbilst kritērijiem, kas noteikti Regulas (EK) Nr. 258/97 3. panta 1. punktā.
            
         
               (4)
            
            
               Komisija 2012. gada 26. martā nosūtīja sākotnējo novērtējuma ziņojumu visām dalībvalstīm.
            
         
               (5)
            
            
               Regulas (EK) Nr. 258/97 6. panta 4. punkta otrajā daļā noteiktajā 60 dienu termiņā tika izteikti pamatoti iebildumi, jo īpaši attiecībā uz toksikoloģisko datu iespējamo trūkumu. Pieteikuma iesniedzēja sniegtie papildu paskaidrojumi mazināja dalībvalstu un Komisijas bažas. Tāpēc tika apstiprināts, ka ir izpildīti kritēriji, kas noteikti Regulas (EK) Nr. 258/97 3. panta 1. punktā.
            
         
               (6)
            
            
               Saskaņā ar Regulas (EK) Nr. 258/97 7. panta 1. punktu būtu jāpieņem īstenošanas lēmums, lai atļautu plašāk lietot Spānijas salvijas jeb chia sēklas kā jaunu pārtikas produktu sastāvdaļu.
            
         
               (7)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Spānijas salvijas jeb chia (Salvia hispanica) sēklas, kā noteikts I pielikumā, drīkst laist Savienības tirgū kā jaunu pārtikas produktu sastāvdaļu II pielikumā norādītajiem lietošanas veidiem.
   Spānijas salvijas jeb chia (Salvia hispanica) sēklas galapatērētājiem var pārdot tikai fasētā veidā.
   2. pants
   Ar šo lēmumu atļauto Spānijas salvijas jeb chia (Salvia hispanica) sēklu nosaukums tās saturošu pārtikas produktu marķējumā ir “Spānijas salvijas jeb chia (Salvia hispanica) sēklas”.
   Uz Spānijas salvijas jeb chia (Salvia hispanica) sēklu iesaiņojuma ir jābūt papildu marķējumam, lai informētu patērētājus par to, ka dienas deva ir ne vairāk kā 15 g.
   3. pants
   Šis lēmums ir adresēts uzņēmumam The Chia Company, 262-276 Lorimer Street, Port Melbourne, VIC 3207, Austrālijā.
   
      Briselē, 2013. gada 22. janvārī
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 43, 14.2.1997., 1. lpp.
   
      (2)  OV L 294, 11.11.2009., 14. lpp.
   
      I PIELIKUMS
      
         SPĀNIJAS SALVIJAS JEB CHIA (SALVIA HISPANICA) SĒKLU SPECIFIKĀCIJAS
      
      
         Apraksts
      
      Spānijas salvija jeb chia (Salvia hispanica) ir viengadīgs lūpziežu dzimtas lakstaugs, kas zied vasarā.
      Pēc ražas ievākšanas sēklas mehāniski attīra. Ziedus, lapas un citas auga daļas atdala.
      
         Spānijas salvijas jeb chia sēklu tipisks sastāvs
      
      
                  Sausna
               
               
                  91–96 %
               
            
                  Olbaltumvielas
               
               
                  20–22 %
               
            
                  Tauki
               
               
                  30–35 %
               
            
                  Ogļhidrāti
               
               
                  25–41 %
               
            
                  Šķiedrvielas (Kopšķiedra (1))
               
               
                  18–30 %
               
            
                  Pelni
               
               
                  4–6 %
               
            
         (1)  Kopšķiedra ir šķiedrvielu daļa, ko veido galvenokārt nesagremojama celuloze, pentozāni un lignīns.
   
   
      II PIELIKUMS
      
         SPĀNIJAS SALVIJAS JEB CHIA (SALVIA HISPANICA) SĒKLU LIETOŠANAS VEIDI
      
      
                  Konditorejas izstrādājumi
               
               
                  ne vairāk kā 10 %
               
            
                  Brokastu pārslas
               
               
                  ne vairāk kā 10 %
               
            
                  Augļu, riekstu un sēklu maisījumi
               
               
                  ne vairāk kā 10 %
               
            
                  Fasētas Spānijas salvijas jeb chia sēklas
               
               
                  ne vairāk kā 15 g dienā